মালয়েশিয়ায় অবৈধভাবে অভিবাসন রোধ করতে এবার বেসরকারিভাবে কর্মী পাঠানোর অনুমতি দিয়েছে প্রবাসী কল্যাণ ও বৈদেশিক কর্মসংস্থান মন্ত্রণালয়। দেশটিতে বৈধভাবে অভিবাসনের সুযোগ সংকুচিত হয়ে পড়ায় অবৈধভাবে অভিবাসন বা মানব পাচার বেড়ে যায়। সম্প্রতি থাইল্যান্ড ও মালয়েশিয়ার জঙ্গলে অবৈধ অভিবাসীদের গণকবরের খোঁজ পাওয়ায় নড়েচড়ে বসে আন্তর্জাতিক মহল। এই পরিস্থিতিতে সরকারও অস্বস্তিতে পড়ে।